احلى نكت عراقيه 2021، تعتبر النكت العراقية هي جزء لا يتجزأ من التراث العراقي الأصيل، حيث أن هذه النكت ما هي إلا وسائل مسلية للضحك والمزاح، وكانت قد وجدت كنوع من أنواع التراث العراقي منذ آلاف السنين، وبقيت الكثير من النكت تتناقل عبر العصور والحضارات التي كانت وعاشت في العراق، حيث أن هذه النكت الهدف من ورائها هي التسلية والترفيه عن نفس الإنسان، وبالتالي نعرض لكم اليوم مجموعة من أجمل النكت العراقية المسلية، والجميلة، والتي تساهم في رفع وتحسين مستوى نفسية الإنسان.
محتويات
نكت عراقية جديدة 2021
مجموعة جديدة من النكت العراقية الحصرية والجميلة، والتي يبحث الكثير من الأشخاص عنها في وقت الفراغ، من أجل إضافة نوع من أنواع التسلية والفكاهة بين الفراغ الذي يحيطه.
- فد يوم استاذ سأل طالب , منو الحيوان الذي يكعدنه الصبح؟ گله: ابويه استاذ.!.
- محششين راحو للندن شايلين كاميرا , فطلبوا من واحد اجنبي يصورهم فگلهم الاجنبي سمايل!
فواحد گال هذا شلون عرفنا زمايل؟!.
- واحد گال لصديقه اليوم اخلي البنات كلها تركض وراي!, گله: شلون؟!
گال: ابوگ جنطهن .!.
- اكو وحدة گالت لزوجها اذا متت انت غسلني! گاللها انتي بس موتي حتى شعرج اشسوره..!.
- مره اكو محشش گالوله اشتريت هدوم للعيد ؟ گال هو اني شتريت لنفسي حتى اشتري للعيد .!.
- اكو واحد غبي خطف بنت غبية , بنص الطريق صارت تعيط , گالها اتسكتين لو انزلج! گالتله يله راح اسكت .!.
- عجوز راحت للمستشفى مع ابنها
كشف عليها الطبيب وگال : امك تعاني من الوحدة
ولازم تزوجها واحد عمره خمسين
وهم طالعين تقوله امه : شفت شلون ياوليدي
لكن الله يعينك
واذا مالگيت واحد عمره خمسين
شوفلك اثنين من ابو خمسة وعشرين.
- اكو فد حرامي راح ايبوك بيت .دايفتح الخزنه .ام البيت حست بالحرامي فدفعت الحرامي وكعدت فوگ الحرامي بس ام البيت كلش سمينه صاحت ابو فلان خابر الشرطة .زوجها گال ما اعرف الرقم .الحرامي جاوب بصوت مخنوك 111 بس استعجل رحمه لوالديك.
- اكو واحد گال لابوه
بابا تدري انا اشطر طالب بالصف
گله ابوه شلون ؟
گله اليوم المدرس سأل سؤال وبس اني جاوبت عليه
گله شنو السؤال ؟
گال منو ما حال الواجب.
- جندية اميركية رجعت لبلدها بعد حرب العراق وهي حـ.ـامل گاللها زوجها سووها العراقيين؟ گللتله لا والله بنيران صديقة.
- شرطي گال للأمر مالته : سيدي عدنا جريمة مره ضربت رجلها بجدرية على راسه ومات.الأمر وشنو السبب؟ الشرطي :لان دخل للمطبخ بحذائه وهيه توهه ماسحه الكاشي وبعده مناشف . الامر ولزمتوهه؟ الشرطي : لاوالله سيدي منتظرين الكاشي ينشف.!.
- اكو واحد شافله گشر مال موز ,گال اهوووووو هم راح ازلك.
- اكو ثلاث حراميه باكو بيت لمن خلصو گال واحد خلي نسبح بل مسبح, لمن جانو يسبحون اجو اهل البيت الحراميه ختلو فوك المروحة فوكع واحد, گالوله اهل البيت شبيك ؟گال اني شارد من الشيطان ,وگع الثاني گالوله انت شنو؟ گال اني شارد من الشيطان ,وگع الثالث گالوله وانته شنو؟ گال اني الشيطان.
- سالوا الامريكي شلون تحب تصير زوجتك ؟
طويلة حتى لو كانت سودة.
الفرنسي ؟
شقراء حتى لو كانت قصيرة.
العراقي ؟
موظفة حتى لو كانت مشلولة.
- الرجل الوفي :هو نفسه الرجل الخائن بس ولا مرة انكمشه.
نكت عراقية مضحكة
نكات تضيف جو من الضحك والتسلية، حيث أن جميع هذه النكات الموجودة في مقالنا " احلى نكت عراقيه 2021″، هي باللهجة العراقية، وبالتالي يسهل على القارء العراقي أن يقرأها.
- البنت :حبيبي اني رجلي توجعني
الولد: تعرفين ليش ؟
البنت : لا ليش حبيبي ؟
الولد: من كثر ما اتروحين وتجين على بالي.
- اكو حجيه وكعت من الدرج ,اجو خطار گالولها حمد الله على السلامة, گالت الحجيه: شفتوني من ضربت دبل.
- محششيين اخترعوا باص بالعرض ليش؟….حتى كلهم يكعدون كدام.
- اكو فد وحده دا تمشي ويا حبيبها ,گللتله اريدك تگلي شيء يخلي قلبي يدك بسرعه!, گلها اوكي , اخوچ ديمشي ورانا .!!.
- محشش مسمي اطفاله : اسد وفهد وذيب وصقر!! سألوه ليش ؟! گال : حتى لمن اناديهم اصيحهم مرة وحدة : يا حيوانات تعالوا !.
- اكو واحد يكره مرته ,كل ما يصلي يدعي (يارب تموت مرتي..يارب تموت مرتي) ,فد يوم يصلي وكفت مرته كدامه ما يكدر يدعي فگال..يارب مثل ما گتلك البارحة.
- اكو طالب سألوه گالوله شكد عمر ابوك؟ گلهم ما ادري بس هو من زمان عدنه.
- كيكي زعل حبيبته وحب يراضيها , راح جابلهه حبيبها القديم وكلها مفاجاة.
- بخيل گلوله اتبرع لبناء سياج للمقبرة! ,گال ليش مسمعنه فد يوم ميت انهزم؟!.
- اكو فد واحد گال لمرته اشو انتي اسمج جميلة وانتي مو حلوة؟ جاوبته اختك اسمها شريفة وخلينا ساكتين .!!.
- اكو واحد راح يخطب بنية فراح لاهل البنية لابس بجامة ,ابو البنية گله ليش لابس بجامة؟ گله حتى اذا تصير قسمة ابات يمكم .!.
- اكو فد محشش ديفر بالسبحة اجاله شيخ گله ابني حرام اتفر بالسبحة بيها ملائكة, بين ما راح الشيخ المحشش خله حلكه يم السبحة وگال چلبو زين راح افر سريع .!.
- وحده دزت مسج لحبيبها المحشش :" اذا چنت نايم ارسلي حلمك , واذا چنت تبچي ارسلي دموعك , واذا چنت تضحك ارسلي ضحكتك " رد عليها: حبيبتي يعني هسه أني بالتواليت متگوليلي شأدزلچ.
- اكو واحد دز قميصه للخياط گله شيل الدكم وسويه لمس .!!.
- اكو فد واحد اهله علمو الأدب كام شيسوي–يدك باب الثلاجة قبل لا يفتحها.!.
نكت عراقية مسلية
النكتة العراقية هي شكل من أشكال التسالي الجميلة، والتي تضيف الكثير من أجواء الضحك والمرح بين الأشخاص، حيث أن هذه النكت تنتشر بصورة كبيرة على مواقع التواصل الاجتماعي والانترنت والمدونات من أجل نشر الضحك والمرح بين الناس.
- اكو فد طفل يلعب بالشارع طوبة, شافه اخوه التوأم , گاله انته هنا يلثول وامي سبحتني مرتين .!.
- طالبة وكيحة كلش اخذوها للمديرة ,گلتلها المديرة :شنو شسويتي هالمره ام المصايب ؟
گالت :ما سويت شي ست أبداً بس شمرت وردة من الشباك .
گالت المديرة :بس ؟ اذا على هاي سهلة ! خلص روحي للصف
بعد دقيقة دخلت عليها طالبة متكسرة وملامحها ضايعة و حالتها حالة تفاجئت المديرة بالمنظر وكلتلها انتي منو ؟
ردت عليها : ست آني وردة !!!.
- اكو شخص ماعاجبه طبخ زوجته علق لوحة في المطبخ مكتوب عليها (رحم الله امرء عمل عملا واتقنه) اخذتها الزوجة وعلقتها في غرفة النوم.
- أكوا واحد خابر على الدفاع المدني گال الوووو الأطفاء؟ گللوله أي تفضل ,گال عندي سيم كارت أحترك ما تجون تطفوه !.
- واحد غبي سألوه شنو اصعب موقف بحياتك؟ گاللهم من ازين لحيتي واني اعلج .!.
- مره واحد دزته امه يجيب تقاعد ,باگ منها 30 الف , گلتله امه ناقصة 30 الف!, گال گلولي عندج غيابات .!.
- وحده قرر زوجها يتزوج عليها نانسي عجرم , فصفنت گاللها لتخافين اعدل بيناتچن يوم يمج ويوم يمها شتگولين؟ گاللتله اوافق بس بشرط! يوم نانسي يمك ويوم يمي.
- واحد محشش حلم انه ميت ودخل النار فشاف هناك هيفا واليسا لمن كعد انتحر , دخل النار شاف ابو لهب وابو جهل , گاللهم لعد وين هيفا واليسا؟ گلوله طب حباب جانت اعلانات .!.
- واحد منع زوجته من زيارة اهلها لان يخاف على نفسه من انفلاونزا الطيور , گالتله زوجته بس اهلي ما عدهم لا دجاج ولا طيور كللها مو امج بومة .!.
- اكو واحد طب لفاتحة لگه الفاتحة متروسة بس جنود وضباط جان يكول رحم الله من قرأ النشيد الوطني.!.
- اكو فد واحد يحب وحدة سنتين , فد يوم گاللها راح اجي اخطبچ ,اجه هو واهله, فابو العروس سأل العريس انت شعندك شهادة؟ گاله ماجستير ,الاب: زين انت خوما تدخن ؟ گاله والله ماادري لمن امشي ما انتبه ليورة. !.
- اكو فد واحد كاعد يم حجية , ضرط فتح حلكه سوه نفسه تريع , الحجية گلتله هاي وين من وين؟.
- اكو واحد دخل الملعب بعلم اسود ليش؟ يشجع الحكم!!.
- اكو واحد واكف براس الشارع وشايل بيده سيم !! حتى يكولون شوفوا هذا شاب وسيم .!.
- واحد راكب حمار شاف ابنيه حلوة وراد يصير لوتي ودمه خفيف , گاللها اول مرة اشوف كمر على الارض! , گلتله: واول مرة اشوف حمار طابقين .!.
أجمل النكت العراقية المضحكة
نكت مسلية جديدة من النكت العراقية الأصيلة، والتي تنتشر بصورة كبيرة في المجتمع العراقي، حيث تتحدث هذه النكت عن أجمل المواقف المضحكة بين الناس.
- واحد خبيث خالته جابت ولد (بدون اذان) أمه گالتله: روح سلم على خالتك وباركلها على الولد بس دير بالك تجيب طاري انه ابنها( بدون اذان) لاتجرح مشاعرها وتكلب عليها المواجع , فراح الخبيث وبارك لخالته وگال : بس لازم تكثروله من عصير الجزر حتى لايضعف عنده البصر. خالته گالت: حتى لو ضعف البسه مناظر. گال: مو هي هنا المشكلة وين يعلكها.!.
- ولد سأل امه كلها ابويه ليش اكرع؟احتارت الام و گلتله هاي من علامات الذكاء!,گلها من هاي انتي شعرج طويل.
- الماني وهندي وعراقي –اشتركو بمسابقة
انطوهم كل واحد قرد
كلولهم الي يخليه يحچي يربح الجائزة
اجوي بعد اسبوع -الالماني گال ماكدرت
الهندي گال بابا اني ما يكدر
العراقي گال وكلته وشربته واشتريتله ,حتى حديقة الحيوان وديته بس ما كدرت
القرد گال چذاب واللة چذاب.
- ولد ضاع من امه بالسوگ وكامت تبجي عليه, سئلها واحد ليش تبجين؟ گالت ابني ضايع ,گلها الرجال اذا كان ابن حلال يرجع! چان تكول المراة ياويلي ابني راح.
- واحد اسمه غبي واخو اسمه محد
راحو للشط غرق محد , فغبي اتصل بالطوارئ گالهم الو گالوله تفضل؟ گالهم محد غرگ , گالوله انت غبي
گلهم اي بس محد غرك.
- طفل سال ابوه شنو معنى انترنت؟ الاب لا اعرف
الطفل شنو يعني برج ايفل يا بابا ؟ الاب لا اعرف
الطفل شنو يعني عجائب الدنيا السبع ؟ الاب لااعرف
الام اوووووووووووووووي كافي خلي ابوك يرتاح
الاب لالالا عوفيه خلي الولد يستفاد !!.
- محشش راح لهولندا.. من رجع صديقه گاله احچينه اشفت ما شفت بالخارج؟
گله يمعود من كثر المزارع بس يعجبك اصير طلي!!.
- طالب كاعد بالصف كل شويه يضحك بعدين چان يخرب من الضحك چان المدرس يصير عصبي وصيح عليه : ليش كل شويه تضحك؟؟؟ چان يكول مو چنت دا احچي نكات لنفسي ,واخير وحدة ما سامعها گبل!.
- فقير دگ الباب على واحد بخيل .. كله اي شي من مال الله؟ … گله: ما عندي … گله: اي قطعة ملا بس؟ …. گله: ما عندي … گله: اي شي يتأكل؟ .. گله: ما عندي … گله: شربة مي؟ .. كله ما عندي … الفقير ضاج وگله اگلك ليش متجي تگدي ويايه!.
- بخيل عزم صديقه على تشريب لحم … باوع صديقه عالاكل وسأله قال اشو الاكل بلا لحم ؟ رد البخيل ليش شاي الوزة بيه وزة؟؟.
- محشش يحقق وياه ضابط وسأله وين ساكن ؟؟ كله ويه اخويه …. كله وين ساكن اخوك ؟؟ كله ويايه !! ضاچ الضابط وكله انت واخوك وين ساكنين ؟؟ كله سويه سيدي!.
- – مدرس سال طالب و قال له .. ابني شتصير من تكبر
قال له الطالب .. اصير شايب.
- واحد كالوله شفنا زوجتك وية صديقك بالمطعم راح ركض للمطعم شافهم و رجع يضرب ايد بايد و گال …يا ربي الناس كثير تكذب هذا لا صديقي و لا اعرفه !.
- امريكي انخطف بالناصرية……. ورة فترة هدوه……سألوا الصحفين:ممكن اتكول النا شنو شفت بالاسر؟
گال:مااكولن…..بكيفي!!.
- واحد غبي مرتة گلتلة :اني احبك….گلها:خلي علاقتنا صداقة وبسسسسس.
مجموعة نكت عراقية مميزة
كثير من الأشخاص في العراق من يبحثون عن النكت الجديدة والحصرية، والتي تعتبر من النكت المميزة، والتي يسمعها الإنسان لأول مرة، وها هي مجموعة جديدة من هذه النكات بين يديكم.
- عجوز شافت جني گالت اعوذ بالله منك ومن شكلك …گلها:شلونج انتي عاد ليلى علوي!.
- محشش يسوق تكسي…….اشرتله بنية…….وكف وگال:وين تروحين؟؟؟؟؟كالت:للشورجة كاللها:
اوكي بس لتتاخرين!.
- عجوز تمشي بالغابة طلعلها ذيب…خافت حيل……گاللها الذيب لتخافين …..ماحب النواشف!.
- واحد من المنصور ابوه هداله كتاب دين……رجع ورة اسبوع لكاه متحجب!.
- واحد سال صاحبه .. إذا الله دخلنا للجنة وأنطانا حور العين شنسوي بزوجاتنا ..؟؟ كاله ننطيهم لأهل النار!.
- مره راشد الماجد گال لامه اريد اتزوج وحده حلوه وبيضه! كالتله شو رايك تيجي وياي على العرس وتلبس عبايه!, راح وياها العرس فشاف بنت وعجبته فكالها: تره انا راشد الماجد , فجاوبت البنت اسكت انا جواد العلي!.
- بخيل دا يبني بيت فجاب للعمال علج و گاللهم :من تكملون العلج كولولي حتى اجيبلكم الاكل!.
- محشش راد يصجم بنية كال حليب ماكو بالسوق هالكيمر منين؟ البنية جاوبته جلد ماكو بالسوق هالقندرة منين؟.
- وحدة تكول لزوجها ياريتني جريدة و تقراني كل يوم !
رد عليها و قال ياريتج روزنامة و ابدلج كل سنة!!.
- اكو واحد يمشي بجنازة زوجتة وهو يضحك سالوا ليش تضحك ؟ جاوبهم اول مرة بحياتي اعرف زوجتي وين رايحة!!.
- واحد كّال لاْبوه : بويه اْريد ( كيري ) .. اْبوه كّال له : والله ماتاخذ غير بنت عمك, كّال له : بويه كيري مو بنت! كيري جبنه .. قال اْبوه : وبنت عمك كّيمر يبويه.
- عجوز تتدفه بالنار ,كالت الله لايحرمنا منها لادنيا ولااخره !!.
- أكو محشش يبدل حلاوة بنعالات يفتر بالفروع ويصيح: حلي حلكك بنعال!!.
- غبي لكه فانوس سحري فركه طلعلة المارد كلة اتفضل كدامك 3 امنيات الغبي كله اريد سيارة برازيلي وسيارة برازيلي وسيارة برازيلي ! المارد كله شتسوي بيهم 3 كله حتى ابيعهم واشتري مآرسدس!!.
- محشش راح للكويت .. من رجع يحجي لجماعته كللهم هااااااي شنو الكويت رهيبة شكد انبياء بيها .. نبي نروح .. نبي ناكل .. نبي نشرب .. نبي نطلع .. نبي ننام .. لو اضل للصبح اعددهم ما يخلصون.
نكات عراقية قديمة
مجموعة جديدة ومميزة من النكات العراقية القديمة المميزة، والتي يبحث الكثير من الاشخاص عنها، لأنها من التراث العراقي الأصيل.
- اكو واحد كال لصديقته من اطوطلج تنزلين! كالتلة ليش اشتريت سيارة؟ كالها لا اشتريت طواطة!.
- محشش اشتغل بالمخابرات, كلولة اول مهمة انذبك بطيارة على مزرعة و اكو بايسكل تركبه تروح بي تجيب المعلومات وترجع ! كلهم خوش صعد بالطيارة وحطولة 3 مضلات احتياط ونزل اول وحدة منفتحت والثانية هم منفتحت والثالثة هم منفتحت كال .ايا هتلية هسة بس لا يطلع البايسكل هم ماكو!!.
- نعجه صاحت مييييع سمعها طلي گال: اروح فدوه لهل صوت !!.
- فد يوم واحد صاحبنه عنده اخوه احترك , رحنا نزوره فسألناه يابا اخوك شلونه؟ كال الحمد لله والشكر تعدى مرحلة الخطر بس مات!!.
- واحد غبي كتبله الطبيب على اشعه بالمستشفى فراح لاول مره بحياته للمستشفى : شاف المصعد دخل بيه والمصعد بيه مرايات فمن انسد الباب هوه عباله هاي الاشعه فنزع ربي كما خلقتني فمن وصل المصعد انفتحت الباب شافو الممرضات مصلخ فعاطو يبووووووووووه ، كلهم ولكم شبيكم خو ما سرطااااااااااااااان!!.
- واحد دعمته سياره ومات صديقه راح يبلغ زوجته بلخبر كاللها زوجج ضيع فلوسه بلقمار كالت: الله يضيع عمره كاللها:وباع البيت: كالت الله يضيع روحه كالها:وتزوج عليج هم كالتله: يارب يدخلوه علييه ميت كال: يله شباب دخلوه.
- واحد شاف اعمى لازم جريدة گال اول مرة اشوف اعمى يقره!! كله الاعمى: ومنو گللك اعرف اقره؟؟؟.. اني جاي اباوع عالصور بس.!!.
- وحدة إشترت بيبسي.. فتحته سوه: فس س س س س س گامت تبچي گلها ابو المحل ليش تبچين؟؟ گالتله: تذكرت فسوة المرحوم..
- وحده حلمانه واحد يركض وراها .. گالتله: ليش تركض ورايه؟ گاللها: آنه أدري؟؟ انتي اللي حلمانه لو اني؟.!!.
- غبي اشتره سماعات وثاني يوم رجعهم سالو ليش ؟! گال ثنيناتنهم نفس الاغنية !!..
- فار سكران گال كل البزازين جوة قندرتي , التفت شاف بزون اسود گال بس ابو سمرة على راسي!.
- فد يوم ثلاثه اغبياء دخلو للمطعم فشافو مراية , اول واحد گال شوفوا هذولة يشبهونه والثاني گال عيب خلي نروح نسلم عليهم من كامو ديسلمون الثالث گال اگعدو همه اجوي علينه !.
- وحدة مو حلوة گالت لزوجهة صلح شباك الحمام ليروح ابن الجيران يشوفنه! كللها بس يشوفج هو يصلحه !!.
- مره بخيل خطفو أبنه وگالوله أدفع عشرة الاف دولار..گاللهم انتوا توكلوه؟ گالوله اي…گال تشربوه گالوله اي…گال تنوموه گالوله اي…گاللهم تعالوا أخذو أبني الثاني لعد.
- ديناصور اتزوج ديناصورة گلها انطيني بوسة؟! گلتله ما انطيك. گلها ضلي بهاي اسوالفج من وراج انقرضنا.
تعتبر هذه النكت المميزة من النكت العراقية التي تتداول بصورة كبيرة بين الناس في المجتمع العراقي، حيث أن هذه النكت ما هي إلا وسائل للمتعة والتسلية فقط لا غير، ولأنها تتكرر كثيراً في الكثير من تطبيقات النكت المميزة، ومنصات التواصل الاجتماعي، أرفقنا لكم اليوم مجموعة كبيرة من هذه النكت الجميلة في مقالنا " احلى نكت عراقيه 2021″.